Document ID: 32002D0464

Komisijas Lēmums
(2002. gada 13. jūnijs),
ar kuru attiecībā uz Argentīnu, Čīli un Urugvaju groza Lēmumu 97/222/EK, ar ko nosaka to trešo valstu sarakstu, no kurām dalībvalstis atļauj ievest gaļas produktus
(izsludināts ar dokumenta numuru C(2002) 2100)
(Dokuments attiecas uz EEZ)
(2002/464/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes jautājumiem, importējot liellopus, aitas un kazas, cūkas un svaigu gaļu un gaļas produktus no trešām valstīm [1], kurā jaunākie grozījumi izdarīti ar Padomes Regulu (EK) Nr. 1452/2001 [2], un jo īpaši tās 21.a panta 2. punktu,
tā kā:
(1) Komisijas Lēmumā 97/222/EK [3], kurā jaunākie grozījumi izdarīti ar Lēmumu 2002/184/EK [4], ir noteikts to trešo valstu saraksts, no kurām dalībvalstīs atļauj ievest gaļas produktus.
(2) Ir noskaidrota mutes un nagu sērgas epidemioloģiskā situācija Argentīnā attiecībā uz Čuvutas, Santakrusas un Tjerra del Fuegas provincēm, un saskaņā ar Komisijas Lēmumu 93/402/EEK [5], kurā jaunākie grozījumi izdarīti ar Lēmumu 2002/338/EK [6], ir atļauts ievest neatkaulotu, svaigu aitu, kazu un liellopu gaļu no dzīvniekiem, kas cēlušies no šīm provincēm.
(3) To trešo valstu saraksts, no kurām dalībvalstīs atļauj ievest gaļas produktus, kas noteikts Komisijas Lēmumā 97/222/EK, jāprecizē ar nolūku tajā iekļaut attiecīgās reģionalizētās teritorijas Argentīnā un turklāt ar nolūku ņemt vērā veselības stāvokli Argentīnā, Čīlē un Urugvajā, lai tas atbilstu EK noteikumiem par svaigas gaļas ievešanu attiecībā uz dažādu apstrādes kategoriju gaļas produktiem. Lēmums 97/222/EK ir attiecīgi jāgroza.
(4) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
1. Lēmuma 97/222/EK pielikuma I daļu aizstāj ar šā lēmuma I pielikumu.
2. Lēmuma 97/222/EK pielikuma II daļu aizstāj ar šā lēmuma II pielikumu.
2. pants
Šis lēmums ir adresēts dalībvalstīm.
Briselē, 2002. gada 13. jūnijā

Labels: 0
3
17
5